Custuleta a la milanesa

La custuleta a la milanesa (in grafia classega milanesa costoletta a la milanesa) anca ciamada cutuleta a la milanesa, l'è un piatt tipegh de Milan giamò cugnussüü in de l'Edaa de Mezz. La "milanesa" l'ha scüsaa de inspiraziun per la famusa wiener schnitzel, piat fort de la cüsina vienesa e anca lee cugnussüda in tüt 'l mund, e per la Cordon Bleu, piat uriginari de la Sgüissera e cugnuussüü anca lü in tüt 'l mund. Bögna dì che int i paes germanegh la Milanesa la vegn ciamada "wiener schnitzel" menter int i paes latin, e suratüt de l'America Latina, la vegn ciamada cunt 'l so nom uriginaa, ciuè (cutuleta a la) "milanesa".

 Rezeta e preparaziun 
 Carna de büscin tajada a toch
 Öv
 Pan poss
 Saa
 Büter

Tajà la carna de büscin a toch, spetasciàla ben benun cunt el dedree de na padela e bütagh sü la saa (ma minga ‘l pever). Rürà i öf cunt una cügiara (senza giuntagh negot d’olter) e sbrisà ’l pan poss cunt una gratiröla. Mujà la custuleta in de l’öf sbatüü e pö passà tüt e do i band in de’l pan poss.
Scoldà un toch bel grand de büter in d’una padela e pö metegh dent la custuleta.  Lassàla cös trii mignüü, sia de na banda che de l’oltra, u finché l'è bela durada. La se po servì cunt una feta de lemun e un puu de erburin e cumpagnada de pom de tera fritt e ketchup.

Categoria:Cusina milanesa